Benedict Cumberbatch trou op Valentynsdag | SARIE
Benedict Cumberbatch se portret by die BFI Londen Flimfees
FOTO: Gareth Cattermole / Getty Images Portrait	Verwante Artikels
Benedict Cumberbatch trou op Valentynsdag	deur SARIE.com-span
Die Oscar-benoemde akteur Benedict Cumberbatch het op Valentynsdag getrou, berig Daily Mail.
Benedict en die aktrise en regisseur Sophie Hunter het in November verlede jaar verloof geraak en het besluit om vanjaar op 14 Februarie af te haak.
Dié Britse paartjie is baie privaat en het hul verlowing in hul plaaslike koerant aangekondig! Hulle verwag ook later vanjaar hul eersteling.
Benedict is bekend vir sy rol in die TV-reeks Sherlock. Die 38-jarige akteur hoor op 22 Februarie of hy die Oscar vir Beste Akteur gaan wen vir sy spel in The Imitation Game. Dié fliek het 8 Oscar-benoemings, onder meer vir Beste Film en Beste Regisseur.
Benedict en Sophie by die Golden Globes
A photo posted by Golden Globes (@goldenglobes) on Feb 15, 2015 at 4:39pm PST
The Imitation Game vertel die ware verhaal van die wiskundige Alan Turing wat tydens die Tweede Wêreldoorlog die Nazi’s se kode-kommunikasie moes ontleed en só ‘n einde tot die oorlog bring.
Die fliek het op 23 Januarie in Suid-Afrikaanse teaters begin draai.
Benedict Cumberbatch se babanuus
Valentynsdag – só bederf dié bekendes hul geliefdes!